MFCลุยหุ้นไทยเป้า7%7เดือน
MFC ส่งทาร์เก็ตฟันด์ลุยหุ้นไทยตั้งเป้า 7% ใน 7 เดือน กรุงศรีปันผล 3 กอง หุ้นกว่า 100 ล้าน
17 ก.พ. 2555

MFC ส่งทาร์เก็ตฟันด์ลุยหุ้นไทยตั้งเป้า 7% ใน 7 เดือน กรุงศรีปันผล 3 กอง หุ้นกว่า 100 ล้าน
น.ส.ประภา ปูรณโชติ กรรมการผู้จัดการ บริษัทหลักทรัพย์ จัดการกองทุน (บลจ.) เอ็มเอฟซี กล่าวว่า บริษัทเปิดขายกองทุนเปิดเอ็มเอฟซี สปอท 7 ซีรีส์ 5 (SPOT 7S5) ทาร์เก็ตฟันด์ลงทุนในหุ้นไทยตั้งเป้าหมายผลตอบแทน 7% ภายใน 7 เดือน เปิดขายครั้งเดียวตั้งแต่วันที่ 1622 ก.พ. 2555 หลังจากประสบความสำเร็จจากการบริหารกองทุนทาร์เก็ตฟันด์ IUS10 จนได้ตามเป้า 10% ภายใน 1 ปี 3 เดือน
ฝ่ายตราสารทุนเอ็มเอฟซีมองเป็นจังหวะเหมาะกับการลงทุนในประเทศ คาดว่าผลประกอบการบริษัทจดทะเบียนยังขยายตัวได้ในปีหน้า โดยมีมาตรการฟื้นฟูของภาครัฐสนับสนุน ขณะที่เศรษฐกิจสหรัฐมีแนวโน้มฟื้นตัว รัฐบาลจีนเริ่มดำเนินนโยบายการเงินแบบผ่อนคลายมากขึ้น
สำหรับกองทุน SPOT 7S5 เป็นกองทุนรวมผสมไม่กำหนดสัดส่วนในตราสารทุน เน้นลงทุนหุ้นไทยและสามารถลงทุนในสัญญาซื้อขายล่วงหน้าใน SET50 Index Futures ช่วยลดความเสี่ยงกรณีที่ดัชนีหุ้นปรับตัวลงและมีโอกาสสร้างผลตอบแทนเพิ่มขึ้นในกรณีที่ดัชนีปรับตัวขึ้น 
ด้านนายฉัตรพี ตันติเฉลิม ประธานเจ้าหน้าที่บริหาร บลจ.กรุงศรี เปิดเผยว่า บริษัทจะจ่ายเงินปันผลกองทุนหุ้น 3 กอง มูลค่ารวมกว่า 100 ล้านบาท โดยในวันที่ 20 ก.พ. 2555 จะจ่ายเงินปันผลให้แก่ผู้ถือหน่วยลงทุนของกองทุนเปิดกรุงศรีหุ้นระยะยาวแอ็คทีฟ SET50 ปันผล (KFLTFA50D) จากผลดำเนินงานตั้งแต่วันที่ 1 ก.พ. 2554-31 ม.ค. 2555 ในอัตรา 0.50 บาทต่อหน่วย จากที่ผ่านมาจ่ายปันผลไป 6 ครั้ง รวม 2.28 บาท 
กองทุนเปิดกรุงศรีหุ้นปันผล (KFSDIV) จ่ายเงินปันผลจากผลการดำเนินงานตั้งแต่วันที่ 1 ต.ค.30 ธ.ค. 2554 ในอัตรา 0.50 บาทต่อหน่วย จากที่ผ่านมาจ่ายเงินปันผลไปแล้ว 13 ครั้ง เป็นเงิน 6.50 บาทและจ่ายเงินปันผลของกองทุนเปิดกรุงศรีตราสารปันผล (KFSINC) จากผลการดำเนินงานตั้งแต่วันที่ 1 ก.ค.-31 ธ.ค. 2554 ในอัตรา 0.13 บาทต่อหน่วย จากที่ผ่านมาจ่ายปันผลไปแล้ว 24 ครั้ง เป็นเงิน 6.25 บาท โดยสองกองทุนนี้จะจ่ายเงินในวันที่ 28 ก.พ. 2555
นายฉัตรพี กล่าวว่า แนะนำกองทุนเปิดกรุงศรีหุ้นปันผลสำหรับผู้ที่ต้องการปันผลสม่ำเสมอ นอกจากโอกาสที่จะได้รับกำไรจากราคาหุ้นที่ปรับตัวขึ้น โดยกองทุนเน้นหุ้นที่แนวโน้มปันผลดีเป็นลำดับแรกและหุ้นที่มีราคาต่ำกว่ามูลค่าที่แท้จริงเป็นลำดับถัดไป ณ 31 ม.ค. ลงทุนหุ้น บริษัท สยามแม็คโคร หุ้นบริษัท บางจากปิโตรเลียมหุ้นบริษัท ทิสโก้ไฟแนนเชียลกรุ๊ป หุ้นบริษัท แอล.พี.เอ็น.ดีเวลลอปเมนท์ และหุ้นบริษัท ปูนซิเมนต์ไทย